Nelinurkne (u. 42x45 m ) linnus tugines veekaitsele, ümbritsetud 2 vallikraaviga. Ringmüüri ääres on paiknenud 4 hoonetiiba (edelatiib hävinud), meenutab mõneti konvendihoonet. SW-tiivas paikneva värava kõrval on vanim nelinurkne torn  (9,8x9,2 m). Suur ümmargune suurtükitorn läänenurgal (Ø14,5 m) pärineb ajast, kui ka linnuse vanemas osas tehti mõningaid ümberehitusi.  1840.a. tulekahjule järgnevalt muudeti tornide katusekonstruktsioone, tõenäoliselt ka algseid aknaavasid. 1905.a. tulekahjus eriti tugevasti kannatada saanud interjööre ei suudetudki taastada.  Hoonestus on massiivsete lubimördiga seotud paekivimüüridega. Katusekonstruktsioonide materjalikasutus viitab selle valmimisele peale 1905. aastat. Keldrid võlvitud. 20. saj.  jooksul toimunud hoonesiseste ümberehituste ja siseviimistlustöödega on interjööri oluliselt rikutud.